རེ་སྐུལ་དྲུག་པ་ནི།རིག་གཞུང་སྤྱི་དང་བྱེ་བྲག་གི་རྩ་ཚིག་གམ།ཡང་ན་གཞུང་དོན་གྱི་གནད་བསྡུས་ཀྱི་སྡོམ་བྱང་རྣམས་བློ་ལ་བཟུང་ནས་ཚིག་དོན་གཉིས་ཡིག་ཐོག་ཙམ་མིན་པར་བློ་ལ་བྱང་བར་བྱ་བ་ནི་རང་ཅག་བོད་གངས་ཅན་པ་རྣམས་ཀྱི་མེས་པོ་གོང་མ་ནས་ད་ལྟའི་བར་དུ་བརྒྱུད་པའི་སློབ་གསོའི་ཐབས་ལམ་མཆོག་ཏུ་གྱུར་པ་ཞིག་རེད།བློ་འཛིན་བྱ་བའི་དམིགས་ཡུལ་གཙོ་བོ་ནི་རིག་གནས་ཐམས་ཅད་རང་རང་སོ་སོའི་བློ་ཐོག་ལ་བརྟན་ཆགས་ཡོང་བའི་དགོས་པ་ཆེན་པོ་ཡོད།ད་ལྟར་ལག་རྩལ་འཕེལ་རྒྱས་ཀྱི་དབང་གིས་དཔེ་ཆ་སོགས་དྲྭ་ལམ་དང་གློག་རྡུལ་དཔེ་དེབ་སོགས་ཀྱི་གང་གི་ལམ་ནས་ལྟ་ཀློག་ཐུབ་པའི་མཐུན་རྐྱེན་ཤིན་ཏུ་འཛོམས་པ་ཡོད་ཅིང་།དེར་ཁར་བློ་ལ་འཛིན་པ་དེ་གལ་ཆེན་བྱས་ན་དེ་བས་ཀྱང་ཕན་པ་བརྒྱ་འགྱུར་འབྱུང་སྲིད་དོ།།